Diari Oficial de la Generalitat Valenciana


Sumari del DOGV 4616, del 27-10-2003 (2003/11604)

Bases de les convocatòries per a la contractació laboral indefinida de professors de l'Orquestra de València.
-------------------------------------------------------------------------------------------------------------

### Dades del document

Número de DOGV
:   4616

Data del DOGV
:   27-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/11917


Data del document
:   08-10-2003

Organisme emissor
:   Palau de la Música, Congressos i Orquestra de València, OAMV

Tipus de document
:   Convocatòria

Descriptors 

:   * València
    * concurs administratiu
    * administració local
    * professió artística
    * personal docent
    * música

Bases de les convocatòries per a la contractació laboral indefinida de professors de l'Orquestra de València. [2003/F11078]
  
La presidenta de l'Organisme Autònom Municipal Palau de la Música, Congressos i Orquestra de València, per Resolució número 651/2003, de 2 d'octubre del 2003, ha resolt:
  
«1. Aprovar les bases que han de regir les convocatòries per a la contractació laboral indefinida de professors de l'Orquestra de València en les especialitats i places que s'especifiquen en l'annex número 1 de les dites bases.
  
2. Efectuar la convocatòria que prové de l'oferta d'ocupació pública de 2003, de conformitat amb les bases referides, pel sistema selectiu d'oposició respecte a les places de professors superiors de música en les especialitats de:
  
Professor de violí (2); professor de flauta (1); professor de contrabaix (1); professor de viola (1).»
  
Bases de la convocatòria per a l'ocupació de places vacants mitjançant la contractació amb caràcter laboral fix de professors superiors de música per a l'Orquestra de València, adscrita a l'Organisme Autònom Municipal Palau de la Música, Congressos i Orquestra de València, mitjançant el procediment selectiu d'oposició lliure, seguit d'un període de formació de caràcter pràctic, això de conformitat amb l'article 4 del Reial Decret 896/1991, de 7 de juny.
  
1. Normes generals. Places màximes a proveir
  
El tribunal no podrà declarar que han superat el procés selectiu un nombre d'aspirants superior al de places convocades.
  
Es reservaran el 3% de les places objecte de la convocatòria a persones discapacitades amb un grau de minusvalidesa superior al 33%.
  
2. Requisits dels aspirants
  
Per a ser admés al present procés selectiu per a accés a la funció pública local serà necessari:
  
a) Posseir la nacionalitat espanyola o, d'acord amb el que establix la Llei 17/1993, de 23 de desembre, sobre accés a determinats sectors de la funció pública dels nacionals dels altres estats membres de la Unió Europea, tindre la nacionalitat d'un país membre d'esta o de qualsevol d'aquells estats a què, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què esta es troba definida en el tractat constitutiu de la Unió Europea.
  
Estrangers: el contracte que se celebre, d'acord amb allò que s'ha establit amb la legislació vigent, estarà supeditat a la concessió o renovació, si és procedent, del corresponent permís de treball, havent de presentar els interessats, específicament:
  
- Els títols exigits que acrediten haver obtingut la revalidació i homologació d'estos, si és procedent.
  
- Fotocòpia del passaport en vigor.
  
b) Tindre complits els 18 anys d'edat i no excedir de 55 anys.
  
Només als efectes de l'edat màxima, es compensarà el límit amb els servicis prestats anteriorment en l'administració local.
  
c) Estar en possessió del títol de professor superior de música en l'especialitat corresponent o equivalent, o en condicions d'obtindre'l en la data en què acabe el termini de presentació d'instàncies.
  
En tot cas, l'equivalència haurà de ser aportada per l'aspirant mitjançant certificat expedit a l'efecte per l'administració competent en cada cas.
  
d) Posseir la capacitat física i psíquica necessària per a l'acompliment de les funcions dels llocs de treball afectats.
  
e) No haver sigut separat mitjançant expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
3. Forma i termini de presentació d'instàncies
  
Les instàncies per a sol·licitar prendre part en la present convocatòria es dirigiran a l'Organisme Autònom Municipal Palau de la Música, Congressos i Orquestra de València, passeig de l'Albereda, 30, i es presentaran al Registre General d'Entrada d'este, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Es podrà utilitzar la instància model que es facilitaran els servicis administratius del Palau, situat al passeig de l'Albereda, 30, planta primera, durant un termini de 20 dies hàbils a partir del següent al de la publicació de l'extracte d'esta convocatòria en el Boletín Oficial del Estado.
  
A la instància haurà d'adjuntar:
  
- Fotocòpia del document nacional d'identitat o passaport.
  
- Còpia del resguard d'ingrés bancari de l'abonament dels drets d'examen, que es fixa en la suma de 40 euros, que s'haurà d'ingressar directament o per transferència en Bancaixa, Urbana Institucions (carrer Pintor Sorolla. València), número de compte: 2077-0735-883100162880. Podrà adjuntar-se, si és procedent, el resguard del gir postal o telegràfic del seu abonament. En els resguards indicats haurà de fer-se constar la convocatòria a què correspon l'ingrés.
  
L'import dels citats drets d'examen només seran tornats als que no siguen admesos al procediment selectiu per falta d'alguns dels requisits exigits per a prendre part en la convocatòria.
  
4. Admissió dels aspirants
  
Per a ser admés a les proves selectives, n'hi haurà prou que els interessats manifesten en les seues instàncies complir totes les condicions exigides referides a la data d'expiració del termini de presentació d'instàncies.
  
Expirat aquell, per mitjà de resolució, en el termini d'un mes, ampliable en els supòsits previstos en la Llei 30/1992, es declararà aprovada la llista d'admesos i exclosos, la qual es publicarà en el Butlletí Oficial de la Província de València, indicarà el termini de 10 dies per a esmena de defectes pels aspirants exclosos; així mateix, en el dit termini els interessats podran presentar qualsevol reclamació pertinent.
  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes es donarà publicitat d'això a través de la publicació en el Butlletí Oficial de la Província de València i el tauler d'anuncis del OAM.
  
Juntament amb les llistes citades s'hi fixarà la data, lloc i hora de la prova a realitzar pels interessats.
  
5. Òrgan de selecció
  
Els exercicis a realitzar en la prova seran jutjats per un òrgan de selecció que estarà integrat per les persones que a continuació es detallen, totes elles amb veu i vot.
  
- Presidenta titular: la presidenta del Palau de la Música, Congressos i Orquestra de València.
  
- President suplent: el sotsdirector del Palau que delegue la presidenta.
  
- Secretari titular: el secretari general del OAM Palau de la Música i Congressos de València.
  
- Secretaris suplents primer i segon: els funcionaris en habilitació de caràcter nacional, subescala secretaria de l'Ajuntament de València, que delegue el secretari titular.
  
Vocals:
  
- Titular: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Suplent: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Titular: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Suplent: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Titular: un representant de la Generalitat Valenciana, amb titulació igual o superior a la requerida per a la plaça que es convoca i pertanyent a la mateixa àrea de coneixement.
  
- Suplent: un representant de la Generalitat Valenciana, amb titulació igual o superior a la requerida per a la plaça que es convoca i pertanyent a la mateixa àrea de coneixement.
  
- Titular: un representant del Consell d'Administració del OAM Palau de la Música, Congressos i Orquestra de València, designat per la presidenta de l'ens autònom.
  
- Suplent: un representant del Consell d'administració del OAM Palau de la Música, Congressos i Orquestra de València, designat per la presidenta de l'ens autònom.
  
- Titular: un representant del Comité d'Empresa amb titulació igual o superior a la requerida per a la plaça que es convoca.
  
- Suplent: un representant del Comité d'Empresa amb titulació igual o superior a la requerida per a la plaça que es convoca.
  
- Titular: un concertino de l'Orquestra de València.
  
- Suplent: un professor de l'Orquestra de València.
  
- Titular: un concertino de l'Orquestra de València.
  
- Suplent: un professor de l'Orquestra de València.
  
- Titular: un solista o ajuda de solista de l'instrument objecte de la plaça convocada.
  
- Suplent: un professor de l'Orquestra de València.
  
- Titular: un solista o ajuda del solista de l'instrument objecte de la plaça convocada.
  
- Suplent: un professor de l'Orquestra de València.
  
L'òrgan de selecció, a requeriment de la presidència, podrà estar assistit pel director titular de l'Orquestra de València, i fins i tot per la resta dels membres d'esta que es considere oportú, com a especialista en l'assessorament per a la formulació i qualificació de les proves previstes en la convocatòria.
  
El nomenament com a membre d'este tribunal es farà públic en el Butlletí Oficial de la Província de València i al tauler d'anuncis del Palau de la Música.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres titulars o suplents, indistintament.
  
Als efectes del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria primera de les que s'hi esmenten, tant respecte de les assistències dels membres del tribunal com dels seus assessors i col·laboradors.
  
Els membres del tribunal podran ser recusats pels aspirants, de conformitat amb el que preveuen els articles 28 i 29 de la Llei 30/1992. L'òrgan de selecció queda autoritzat per a resoldre els dubtes que es presenten, i prendre els acords necessaris per al bon orde del procés selectiu, en tot allò no previst en les presents bases.
  
6. Calendari
  
La data, hora i lloc de celebració de l'exercici únic s'anunciarà en la publicació de la resolució que aprove la llista d'admesos i exclosos a què es referix la norma quarta anterior.
  
7. Orde d'intervenció dels aspirants. Identificació
  
El procés selectiu tindrà lloc en un termini no inferior de 15 dies hàbils següents a la publicació de la resolució a què es referix la base quarta.
  
Els aspirants seran convocats per a l'exercici únic en una única crida. La no-presentació d'un aspirant a qualsevol dels apartats de l'exercici únic en el moment de ser cridat determinarà automàticament la pèrdua del seu dret a participar en l'exercici, i quedaran exclosos en conseqüència del procediment selectiu.
  
L'orde d'intervenció dels aspirants serà determinat per un sorteig realitzat en presència dels mateixos opositors i moments abans del començament de cada una de les parts de l'exercici únic.
  
El tribunal podrà requerir als aspirants, en qualsevol moment, que acrediten la seua identitat.
  
8. Relació d'aprovats
  
Finalitzada la prova selectiva, el tribunal farà pública la relació d'aspirants aprovats, si n'hi ha, per orde de puntuació aconseguida, elevarà la dita relació a l'òrgan competent i remetrà així mateix l'acta de l'última sessió, sense que puga declarar que ha superat el present procediment selectiu un nombre d'aspirants superior al de places convocades.
  
9. Presentació de documents
  
Els aspirants proposats pel tribunal hauran d'aportar davant dels servicis administratius del Palau de la Música, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona de la present convocatòria.
  
Els aspirants que tingueren la condició de funcionaris de carrera quedaran exempts de justificar documentalment les condicions generals a què es referix la base 2 que ja hagueren sigut provades per a obtindre el seu anterior nomenament.
  
En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els que dins del termini indicat, i excepte cas de força major, no presentaren la documentació o d'esta es deduïra que manquen d'algun dels requisits exigits, no podran ser nomenats com a contractats laborals, cosa que donarà lloc a la invalidesa de l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què poguera haver incorregut per falsedat en la seua instància.
  
La plaça ocupada per l'aspirant que no presente la documentació quedarà vacant, de conformitat, amb l'article 14.4 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal.
  
10. Nomenament com a personal en pràctiques pel termini d'un any. Avaluació i si és procedent formalització del contracte
  
Complits els requisits precedents s'efectuarà el nomenament com a personal en pràctiques (article 12.1 del Decret 33/1999, de 9 de març, del Govern Valencià), dels aspirants proposats, els que hauran de prendre possessió del càrrec en el termini de 30 dies, a comptar des de l'endemà d'aquell en què els siga notificat el nomenament, per a un període de pràctiques d'un any, i que forma part del procés selectiu, per a obtindre la capacitació suficient per a desenvolupar amb eficàcia les funcions que exerciran en l'acompliment dels seus llocs de treball, que serà avaluable amb la qualificació d'apte o no apte, i mitjançant acord motivat, d'acord amb l'informe del director titular de l'Orquestra de València, pel mateix tribunal convocat i reunit a l'efecte.
  
La qualificació de no apte donarà lloc a l'eliminació de l'aspirant, i es declararà la plaça com a vacant, segons una resolució que haurà d'adoptar l'autoritat que haja efectuat la convocatòria, a proposta del mencionat tribunal de qualificació, d'acord amb el que disposa l'article 24.1 del Reial Decret 364/1995.
  
11. Publicació
  
Les presents bases es publicaran en el Butlletí Oficial de la Província de València, i en el Diari Oficial de la Generalitat Valenciana, i l'anunci de la convocatòria en extracte en el Boletín Oficial del Estado.
  
12. Qualificació de l'exercici
  
a) Es qualificarà l'exercici que figura en el present annex fins a un màxim de 35 punts, i seran eliminats els aspirants que no aconseguisquen un mínim de 17,5 punts en este.
  
El tribunal queda facultat per a la determinació del nivell mínim exigit per a l'obtenció de la dita qualificació, de conformitat amb el sistema de valoració que s'adopte en cada apartat de l'exercici únic.
  
b) Qualificació definitiva
  
La qualificació definitiva dels aspirants que hagueren superat l'exercici estarà determinada per la suma de les qualificacions parcials. En els supòsits de puntuacions iguals els empats es resoldran atenent la major puntuació de l'apartat primer de l'exercici únic (obra obligada), i si persistira este es resoldrà a favor de l'aspirant de major puntuació de l'apartat tercer de l'exercici únic (obra de lliure elecció).
  
Annex I
  
Places convocades
  
- 2 places de professor de violí.
  
- 1 plaça de professor de viola.
  
- 1 plaça de professor de flauta.
  
- 1 plaça de professor de contrabaix.
  
Annex II
  
Exercici únic
  
Primera part:
  
Consistirà en la interpretació de l'obra obligada, que s'especifica en l'annex III. Els opositors hauran d'acudir amb el seu propi acompanyant al piano. Este apartat puntuarà de 0 a 10 punts, i quedarà eliminat qui no aconseguisca un mínim de 5 punts.
  
Segona part:
  
Consistirà en la interpretació de passatges d'orquestra, els quals s'anunciaran als aspirants amb 15 dies naturals d'antelació al començament de l'exercici únic. Este apartat puntuarà de 0 a 20 punts, i quedarà eliminat qui no aconseguisca un mínim de 10 punts.
  
Tercera part:
  
Consistirà en la interpretació d'una obra de lliure elecció, d'època i estil diferent de l'obra obligada a què es fa referència en la primera part. Els opositors facilitaran al tribunal 10 còpies de la partitures a interpretar.
  
Este apartat puntuarà de 0 a 5 punts, quedant eliminat qui no abast un mínim de 2,5 punts.
  
El tribunal en qualssevol de les parts d'este exercici únic, podrà determinar l'eliminació de l'aspirant quan no abast el nivell requerit o un grau d'insuficiència que així es determine.
  
Es comunicarà als aspirants al final de cada una de les parts de l'exercici el corresponent resultat a efectes eliminatoris de l'accés a la següent part, així com la continuïtat en la realització de les altres parts de l'exercici que estigueren pendents.
  
Annex III
  
Relació d'obres per a la part primera de l'exercici únic (obra obligada), per a les especialitats que seguixen:
  
Violí: W A. Mozart. Concert per a violí i orquestra números 3, 4 i 5.
  
Flauta: W. A. Mozart. Concert en sol major per a flauta i orquestra.
  
Viola: C. Stamitz. Concert per a viola i orquestra.
  
Contrabaix: L. Bottessini. Concert per a contrabaix i orquestra.